钦定古今图书集成/明伦汇编/闺媛典/第146卷 > 杨仕仪妻周氏
## 钦定古今图书集成/明伦汇编/闺媛典/第146卷 > 杨仕仪妻周氏

按《建安县志》：周氏，杨仕仪妻，兵部员外郎周炫女。读
书通大义，年十九归仪，逾年而仪病亟，顾谓周曰：“吾
死数也，汝年少，宜自为计。”周泣曰：“身为君身，不能改
也。且方妊，倘得男，可为他人有耶？”仪亡五阅月，生子
旦。长登进士第，累官吏部尚书。弘治间，奏请旌表。